laion/Wikipedia-Exotic huggingface dataset:
נח חיים צבי ברלין

הרב נח חיים צבי ברלין (ה'תצ"ד, 1733 – ג' באדר ב' ה'תקס"ב, מרץ 1802) היה רב ואב"ד קהילות אה"ו, וקודם לכן ראש ישיבה במגנצא. מחבר הספרים "עצי ארזים", "עצי אלמוגים" ו"מעין החכמה". נולד בשנת תצ"ד בעיר פיורדא, לרב אברהם מאיר ברלין, שהיה נכדו של הרב י"ד בענדיט מחבר הספר שתי הלחם. נשא לאישה את עלא בתו של הרב אליהו דוב שוואבאך נכדו של הרב אברהם ברודא מחבר הספר אשל אברהם. היה דיין בעירו, ולאחר מכן בעיר ברייט, ואחר כך בעיר מגנצא שם הייתה לו ישיבה גדולה כמו שכתב: "שהרבה גבולי התלמידים הגונים בחורים נחמדים חשובים". לאחר עזיבת הרב רפאל זיסקינד את רבנות אה"ו, הועלתה מועמדותו לרבנות, בינו לבין הרב צבי הירש בושקא (שהחליף אותו ברבנות), הרב עזריאל הורוויץ, והוא נבחר על פי דעת הרוב. בשנת עצת (תק"ס). ביום רביעי כ"ב בחשון הגיע לעיר, וביום שישי כ"ד בחשון, לאחר פגישה עם הרב רפאל הכהן, הודיע האחרון לקהילה שהוא ימלא את מקומו. נפטר ביום ראשון ג' באדר ב' ה'תקס"ב. בפטירתו נאסרה המלאכה בכל שלוש הקהילות. תלמידו הרב וולף היידנהיים, הוציא לאור חלק מספריו: עצי אלמוגים על הלכות נטילת ידיים ועירובין. עצי ארזים על שולחן ערוך אבן העזר. מעין החכמה על תרי"ג מצוות ופירושיהם. עצי בשמים על שולחן ערוך אבן העזר חלק ב' – מעולם לא נדפס. חידושי תורה ממנו נדפסו גם בספר חוט המשולש. ובשו"ת 'אבני קודש' מאת הרב נחום לעווי (סימן י"ח וכ"ז). נתן הסכמה להדפסת הספר 'דגול מרבבה' של רבי יחזקאל לנדא. הרב ברלין נפטר ללא ילדים. אחיו הוא הרב אריה ליב ברלין שהיה רב בבמברג ובמדינת הסן, שבגרמניה, שהוציא לאור את ספריו. הרב בנימין שלמה המבורגר, רבי חיים צבי הירש ברלין בעל 'עצי ארזים' (תצ"ד–תקל"ב), הישיבה הרמה בפיורדא ב, מכון מורשת אשכנז תש"ע, עמ' 53–124, באתר אוצר החכמה (צפייה חופשית – מותנית ברישום). דוד הלחמי, רבי נח חיים צבי ברלין, חכמי ישראל, תל אביב תשי"ח, חלק א', עמ' קפ"ט, באתר אוצר החכמה (צפייה מוגבלת למנויים) כתבה אודותיו תשובה מכתב ידו, באתר בית המכירות קדם ספרו עצי אלמוגים (תמונת מצבתו בעמוד 2). אודותיו בספר אוה למושב. נח חיים צבי בן אברהם מאיר ברלין (1734-1802), דף שער בספרייה הלאומית נר ישראל עמוד הימיני פטיש החזק קדושת שם תפארתו מרמז על שם ספריו מרמז על ספרו שלא נדפס כבוד תורתו ראו כאן, בדגמ"ר מהדורת פראג עמ' 11, באתר אוצר החכמה
בחירות 2017

האם התכוונתם ל... הבחירות הכלליות בגרמניה 2017 הבחירות הכלליות בכורדיסטן העיראקית 2017 הבחירות הכלליות בממלכה המאוחדת 2017 הבחירות הכלליות בניו זילנד 2017 הבחירות הפרלמנטריות באיסלנד 2017 הבחירות הפרלמנטריות בהולנד 2017 הבחירות הפרלמנטריות בנורווגיה 2017 הבחירות לנשיאות איראן 2017 הבחירות לנשיאות הודו 2017 הבחירות לנשיאות גרמניה 2017 הבחירות לנשיאות צרפת 2017 הבחירות לנשיאות קוריאה הדרומית 2017 הבחירות לפרלמנט הצרפתי 2017 הבחירות לראשות העבודה (2017) הבחירות לרשויות המקומיות ברשות הפלסטינית (2017)
פרנק מילבורן

לוטננט גנרל פרנק ויליאם מילבורן (באנגלית: Frank William Milburn;‏ 11 בינואר 1892 - ‏ 25 באוקטובר 1962) היה מפקד בכיר בצבא ארצות הברית אשר פיקד על כוחות במלחמת העולם השנייה ובמלחמת קוריאה. מילבורן נולד בעיר יאספר במדינת אינדיאנה שבארצות הברית ב-11 בינואר 1892. הוא למד באקדמיה הצבאית של ארצות הברית, ונכנס כלוטננט לצבא ארצות הברית ב-1914, והוצב ברגימנט החי"ר ה-5. במהלך מלחמת העולם הראשונה הוא הוצב באזור תעלת פנמה ולפיכך לא לקח חלק פעיל בקרבות. ב-1 באוגוסט 1934 הוא הוצב כמדריך צבאי, וב-24 בדצמבר 1935 הוא הועלה לדרגת לוטננט קולונל. ב-21 באוגוסט 1938 הוא מונה למפקד רגימנט החי"ר ה-29, והחזיק בתפקיד עד 3 ביולי 1940, עת הוצב במטה הדיוויזיה ה-8. ב-18 במאי 1941 מונה למפקד רגימנט החי"ר ה-11, וב-2 ביוני של אותה שנה הועלה לדרגת קולונל. ערך מורחב – מלחמת העולם השנייה עם כניסתה של ארצות הברית למלחמת העולם השנייה בדצמבר 1941, היה מילבורן מפקד הרגימנט ה-11. ב-16 בפברואר 1942 הועלה באופן זמני לדרגת בריגדיר, וב-28 בפברואר מונה לראש מטה הדיוויזיה ה-8. באוגוסט של אותה שנה מונה למפקד הדיוויזיה ה-83, וב-9 בספטמבר קודם לדרגת מייג'ור גנרל. בדצמבר 1943 הוא מונה כמפקד הקורפוס ה-21 שבדיוק הוקם, ונשלח עמו להילחם בחזית המערבית. הקורפוס שלו נכלל במסגרת הארמייה השביעית של אלכסנדר פאץ' שהייתה חלק מקבוצת הארמיות השישית של ג'ייקוב דיוורס. הוא השתתף במבצע דרגון, אשר במסגרתו נחתו בעלות הברית בדרום צרפת, ואז התקדם עם הארמייה עד אלזס. ב-19 בינואר 1945, הפקיע דיוורס את הקורפוס של מילבורן מידיו של פאץ', והעביר אותו תחת הארמייה הראשונה הצרפתית בפיקודו של ז'אן דה לאטר דה טסיני. לאטר היה, לפיכך, הגנרל הלא אמריקני היחיד שפיקד על כוחות אמריקניים גדולים במלחמת העולם השנייה, אך בד בבד הארמייה שלו הייתה כפופה לקבוצת הארמיות של הגנרל דיוורס, ובכך הייתה הכוח הצרפתי הגדול ביותר בהיסטוריה שלחם תחת פיקוד זר. בפברואר 1945 היה לקורפוס שלו חלק מכריע בחיסולו של כיס קולמר. ביולי 1945 פורק הקורפוס ה-21, ובמשך חודש אחד, מאוגוסט עד ספטמבר 1945 פיקד מילבורן על הארמייה השביעית. ב-6 בנובמבר של אותה שנה מונה כמפקד הקורפוס ה-5 והחזיק בתפקיד עד מאי 1946. ב-1 ביוני של אותה שנה מונה כמפקד הדיוויזיה ה-1 שהוצבה בגרמניה, וב-31 במאי 1949 מונה לסגן המפקד הכללי של כוחות הצבא האמריקאי באירופה, והועלה לדרגת לוטננט גנרל. באוגוסט 1950 פיקד לזמן קצר על הקורפוס ה-9, ובספטמבר של אותה שנה הועבר לפקד על הקורפוס ה-1 אשר לחם במלחמת קוריאה כחלק מהארמייה השמינית. הוא פיקח על הפלישה לקוריאה הצפונית באוקטובר של אותה שנה, וכאשר ב-23 בדצמבר נהרג מפקד הארמייה וולטון ווקר, שימש מילבורן כמחליפו במשך יומיים. הוא פיקד על הקורפוס ה-1 עד יוני 1951, וב-1952 פרש מהצבא. הוא נפטר בעיר מיזולה במדינת מונטנה ב-25 באוקטובר 1962 בגיל 70. מדיה וקבצים בנושא פרנק מילבורן בוויקישיתוף פרנק מילבורן באתר הגנרלים של מלחמת העולם השנייה (באנגלית) פרנק מילבורן, באתר "Find a Grave" (באנגלית)
עיט מלאי שחור

עיט מלאי שחור (שם מדעי: Ictinaetus malaiensis) הוא מין של עיט ממשפחת הנציים החי בדרום-מזרח אסיה והודו והוא המין היחידי בסוגו. עיט זה בעל כסות נוצות שחורות והוא מזכיר במראהו את העיט השחור מאפריקה, ששייך לסוג עיט. העיט המלאי חי בעיקר סביב למורדות הרי ההימלאיה והיערות סביבם. הם מעדיפים סביבה של יערות סבוכים. אורכו של העיט 70–80 ס"מ, משקלו 1–1.6 ק"ג ואורך מוטת הכנפיים 164–178 ס"מ. העיט בעל פנים צהובות, מקור מוטה ומעוקל וטפרים צהובים ארוכים. הזנב ארוך ומעט מנומר בלבן. העיט ניזון מיונקים קטנים שונים, עופות וביצים. הוא דואה מעל היער וכשהוא מבחין בטרף הוא מאבד גובה בהדרגה ואז עט על הטרף מאחורה והורג אותו עם טפריו העצומות. הוא יכול להרוג סנאי רטופה הודי (Ratufa indica) וגורים של קופי מקוק. טפרי העיט מותאמות במיוחד בשביל לתפוס ביצים מתוך קינם ולאחוז בהם בחוזקה. זוג העיטים המונוגמיים, מקנן על עץ ובונה קן בגובה 3–4 מ' ובתוכו הנקבה מטילה 2 ביצים. מדיה וקבצים בנושא עיט מלאי שחור בוויקישיתוף עיט מלאי שחור, באתר ITIS (באנגלית) עיט מלאי שחור, באתר NCBI (באנגלית) עיט מלאי שחור, בבסיס הנתונים ARKive (באנגלית) עיט מלאי שחור, באתר האנציקלופדיה של החיים (באנגלית) עיט מלאי שחור, באתר GBIF (באנגלית) עיט מלאי שחור באתר הרשימה האדומה של IUCN
החזית הצפונית (ברית המועצות)

החזית הצפונית (ברוסית: Северный фронт), הייתה קבוצת ארמיות, שהשתייכה לצבא הסובייטי במלחמת העולם השנייה. ב-24 ביוני 1941 הוקמה החזית הצפונית, על בסיס המחוז הצבאי לנינגרד, ולמפקדה מונה מרקיאן פופוב. החזית לחמה בגזרה הצפונית במבצע ברברוסה, וב-23 באוגוסט 1941 פוצלה לחזית לנינגרד ולחזית קרליה. מרקיאן פופוב (24 ביוני 1941 – 23 באוגוסט 1941) החזיתות הסובייטיות במלחמה החזית הצפונית
החזית הצפון-מערבית (ברית המועצות)

החזית הצפון-מערבית (ברוסית: Северо-Западный фронт), הייתה קבוצת ארמיות, שהשתייכה לצבא הסובייטי במלחמת העולם השנייה. בשנת 1939 הוקמה החזית הצפון-מערבית, על בסיס המחוז הצבאי לנינגרד. החזית לחמה במלחמת החורף נגד פינלנד, ולאחר מכן פורקה. ב-24 ביוני 1941 הוקמה החזית מחדש, על בסיס המחוז הצבאי הבלטי, ולמפקדה מונה פיודור קוזנצוב. החזית לחמה במהלך מבצע ברברוסה במדינות הבלטיות, ולאחר שנסוגה בחודשיים למעלה מ-450 ק"מ הגנה על מבואות לנינגרד. הארמייה השתתפה בקרבות המצור על לנינגרד, וב-17 בדצמבר 1941 הועבר חלק מגזרתה לחזית וולחוב החדשה. בחורף 1942 השתתפו כוחות החזית במבצע דמיאנסק, אולם נכשלה בהשמדת הכוחות שהיו נצורים בתוך הכיס. ב-20 בנובמבר 1943 פורקה החזית, ואת מקומה תפסה החזית הבלטית השנייה. סמיון טימושנקו (1939–1940) פיודור קוזנצוב (24 ביוני 1941 - 3 ביולי 1941) פיוטר סובניקוב (3 ביולי 1941 - 23 באוגוסט 1941) פאבל קורוצ'קין (23 באוגוסט 1941 - 5 באוקטובר 1942) סמיון טימושנקו (5 באוקטובר 1942 - 14 במרץ 1943) איוואן קונייב (14 במרץ 1943 - 22 ביוני 1943) החזיתות הסובייטיות במלחמה החזית הצפון-מערבית
הסכם טריפרדיסוס

הסכם טריפרדיסוס (ביוונית: Συμφωνία του Τριπαραδείσου) היה הסדר פוליטי שנחתם בשנת 321 לפנה"ס, וסיים את מלחמת הדיאדוכים הראשונה. בשנת 323 לפנה"ס מת אלכסנדר הגדול מלך מוקדון, כשהוא מותיר מאחוריו אימפריה ענקית ללא יורש ברור. מצביאיו של אלכסנדר חתמו ביניהם על הסכמי בבל שהסדירו את הירושה. אחיו למחצה, פיליפוס השלישי ובנו הפעוט אלכסנדר, הוכתרו כמלכים. כעוצר עבורם מונה פרדיקס, וכל אחד מהמצביאים קיבל לידיו ארץ מהאימפריה, ומונה לסטרטגוס שלה לזמן בלתי מוגבל. עם זאת, התנהגותו הכוחנית של פרדיקס והתעקשותו לשמור על האימפריה מאוחדת, לא עלו בקנה אחד עם שאיפותיהם של שאר המצביאים, אשר כונו דיאדוכים ("יורשים"), ובשנת 322 לפנה"ס פרצה מלחמת הדיאדוכים הראשונה אשר הסתיימה בשנת 321 לפנה"ס עם מותו של פרדיקס. עם מותו של פרדיקס, התכנסו הדיאדוכים המנצחים בעיר טריפרדיסוס (אנ') בצפון סוריה, והסדירו את חלוקת האימפריה מחדש. על הכינוס ניצח אנטיפטרוס הקשיש, אשר היה מאדריכלי הניצחון על פרדיקס והיה כעת הדיאדוך החזק מכולם. אלו שתמכו באנטיפטרוס במהלך המלחמה, תלמי, אנטיגונוס מונופתלמוס וליסימכוס, תוגמלו והושארו בידיהם ארצותיהם רחבות הידיים, ואף הוספו להם שטחים מהאדמות שנלקחו מפרדיקס. אנטיגונוס אף מונה ל"מפקד כל הגיסות שקודם פיקד עליהם פרדיקס". הדיאדוכים שהיו נאמנים לפרדיקס, סולקו ממשרותיהם או נרצחו, והללו ניתנו לדיאדוכים נאמנים יותר. אאומנס סולק ממשרת מושל קפדוקיה ופפלגוניה, והתפקיד ניתן לניקנור. סלאוקוס מונה כמושל בבל, וכמפקד ההטיירוי במקומו מונה קסנדרוס, בנו של אנטיפטרוס, אשר הועלה גם לדרגת כיליארך. במעמד המלכים לא חל כל שינוי, ואנטיפטרוס מונה כעוצר במקומו של פרדיקס, זאת פרט לתפקידו החשוב כסטרטגוס של מוקדון, יוון ואיליריה. הכינוס הופרע בידי הנסיכה אורידיקה נכדתו של פיליפוס השני, מלך מוקדון ואשתו של המלך פיליפוס השלישי. אורידיקה, שחפצה בתפקיד משמעותי יותר עבור בעלה מאשר תפקיד של שליט בובה, ניסתה לעורר מרד של החיילים כנגד הדיאדוכים, ואנטיפטרוס כמעט נהרג אולם חולץ בעור שיניו בידי אנטיגונוס וסלאוקוס. אנטיפטרוס הצליח להרגיע את המורדים, אולם לא היה יכול להעניש את אורידיקה שהייתה באופן רשמי המלכה. לפיכך הוא נאלץ להמשיך ולהחזיק בה, והיא נאלצה להמשיך ולציית להוראותיו. מלאכת דיכוי תומכיו של פרדיקס, אשר החשובים שבהם היו אאומנס, אחיו אלקטס, ומפקד הצי אטלוס, הופקדה בידי אנטיגונוס. השלום החדש לא האריך ימים, כיוון שבשנת 319 לפנה"ס מת אנטיפטרוס, ופוליפרכון וקסנדרוס פתחו במלחמת ירושה על תואר העוצר, כשאליהם מצטרפים בחדווה כל שאר הדיאדוכים. על שמם של אלו קרויה סדרת מלחמות זו "מלחמות הדיאדוכים". המלחמות קרעו לגזרים את האימפריה, וכל אחד מהדיאדוכים הפך את עצמו למלך בארצו. דוד גולן, תולדות העולם ההלניסטי, ירושלים: הוצאת הספרים ע"ש י"ל מאגנס, מהדורה ראשונה תשמ"ג, מהדורה שנייה תשמ"ז. Errington, "From Babylon to Triparadeisos: 323-320 B.C.", in The Journal of Hellenic Studies, Vol. 90, 1970, 49-77. Errington, p. 67. אריאנוס, "אירועים אחרי מותו של אלכסנדר". בתוך: יעקובי, פרגמנטים, 156, 9. על השינויים שנעשו בתפקידי המושלים ראו: Errington, p. 70. גולן, עמ' 69-70. גולן, עמ' 69, הערה 27. דיודורוס, ספר שמונה עשר, 44.
תומאס ברודי

תומאס ברודי (באנגלית: Thomas Brodie; 20 בנובמבר 1903 - 1 בספטמבר 1993) היה מייג'ור גנרל בצבא בריטניה אשר לחם במלחמת העולם השנייה ובמלחמת קוריאה. ברודי נולד בעיר בלינגהאם, שבמחוז נורת'מברלנד. הוא למד באוניברסיטת דרהאם, ובשנת 1924 השלים תואר ראשון. ב-3 בפברואר 1926 התגייס לצבא בריטניה, והוצב כלוטננט שני ברגימנט צ'שר. במאי 1936 כבר החזיק בדרגת קפטן, ומונה לשליש הרגימנט. החל מספטמבר 1939 שימש כמדריך במכללה הצבאית המלכותית בסנדהרסט. בשנתיים הראשונות של מלחמת העולם השנייה היה ברודי מדריך במכללה המלכותית, ובאפריל 1941 קודם לדרגת מייג'ור. ב-23 במרץ 1942 קודם לדרגת לוטננט קולונל, וקיבל פיקוד על הגדוד השני ברגימנט מנצ'סטר. ב-31 ביולי 1943 הועלה לדרגת קולונל, וב-6 בנובמבר של אותה שנה הועלה לדרגת בריגדיר וקיבל פיקוד על הבריגדה ה-14. הבריגדה שלו נשלחה להודו הבריטית ונלחמה שם בצבא היפני הקיסרי כחלק מהמערכה על בורמה. הבריגדה עברה אימון כבריגדת צ'ינדיטים בידי אורד צ'ארלס וינגייט, ונכללה במסגרת הדיוויזיה ה-3 שתחת פיקודו. הבריגדה השתתפה במבצע יום חמישי, וב-1 בנובמבר 1944 הפכה להיות הבריגדה האווירית ה-14. עם סיום המלחמה ב-1945 הוחזר חזרה לדרגת לוטננט קולונל, וב-22 במאי 1947 הועלה שוב לדרגת קולונל וקיבל פיקוד על הגדוד ה-1 ברגימנט צ'שר. בין 1947–1948 הוצב במנדט הבריטי, וניתנה לו דרגת מפקד במסדר האימפריה הבריטית. ב-1951 נשלח להילחם במלחמת קוריאה, וקיבל פיקוד על הבריגדה ה-29. הא השתתף בקרב השלישי על סיאול ובקרב על נהר אימג'יאן. על חלקו בקרבות לו ניתנו אלו אות השירות המצוין, וכן דרגת מפקד בלגיון ההצטיינות ושני כוכבי כסף מטעם ארצות הברית. ב-25 בספטמבר ניתנה לו דרגה זמנית של מייג'ור גנרל, וב-20 באוקטובר ניתנה לו דרגה קבועה של בריגדיר. עוד באותה שנה הוא קיבל פיקוד על הדיוויזיה ה-1 אשר בסיסה היה במזרח התיכון, וב-15 באוגוסט 1953 הפכה דרגת המייג'ור גנרל שלו לקבועה. ב-1 בינואר 1957 הוא פרש מהצבא. לאחר פרישתו היה ברודי חבר בקבוצת לחץ בעלת נטיות ימניות. הוא נפטר בביתו שבעיר בייסינגסטוק במחוז המפשייר ב-1 בספטמבר 1993 בגיל 89. ב-1938 הוא נישא לג'יין מרגרט צ'פמן ווקר, אשר ילדה לו שלושה בנים ובת. היא נפטרה ב-1992, שנה אחת לפניו. תומאס ברודי באתר הגנרלים של מלחמת העולם השנייה (באנגלית)
פלומה באיזה

פלומה באיזה (באנגלית: Paloma Baeza; נולדה ב-1 במאי 1975) היא שחקנית ובמאית בריטית ממוצא מקסיקני. באיזה גדלה במקסיקו. היא נולדה בלונדון לאב מקסיקני ולאם אנגלייה. הוריה היו מוזיקאים היפים. ב-1975 כשהייתה בת חמישה חודשים התחתנו הוריה בלונדון ועברו לחיות במקסיקו סיטי. תשע שנים אחר כך הם התגרשו. ב-1985 חזרה באיזה עם אמה לאנגליה. היא נרשמה לשיעורי משחק והופיעה בתיאטראות בלונדון ובהפקות בטלוויזיה הבריטית. היא למדה אנגלית ואמנות הבמה באוניברסיטת בריסטול. באיזה ביימה שני סרטים. ב-2001 ביימה את הסרט "Watchmen",שאותו כתבה עם השחקן קיליאן מרפי שגם כיכב בו. ב-2006 ביימה את סרט הטלוויזיה "The Window". בן זוגה של באיזה הוא התסריטאי, הסופר ובמאי הקולנוע אלכס גרלנד. לבני הזוג יש שני ילדים. (2001) Watchmen - סרט קצר (2006) The Window - סרט טלוויזיה (2009) The Odds – סרט קצר (2017) Poles Apart – סרט קצר פלומה באיזה, ברשת החברתית אינסטגרם פלומה באיזה, במסד הנתונים הקולנועיים IMDb (באנגלית) פלומה באיזה, באתר AllMovie (באנגלית) פלומה באיזה, במסד הנתונים הקולנועיים KinoPoisk (ברוסית) "Alex Garland on Ex Machina: ‘I feel more attached to this film than to anything before'", The Guardian, January 11, 2015 BBC Press Release
מונומנט הרפובליקה

מונומנט הרפובליקה (בטורקית: Taksim Cumhuriyet Anıtı) הוא אנדרטה לאומית, הניצבת בליבה של כיכר טקסים בעיר איסטנבול שבטורקיה. האנדרטה מנציחה את הקמת הרפובליקה הטורקית בשנת 1923. האנדרטה, בגובה של 11 מטרים, היא מבנה מלבני מצופה שיש, הניצב על גבי בסיס מעוגל בחלקו. בארבע פאות המבנה מצויות גומחות המחוברות זו לזו, ובהן מוצגות דמויות אדם יצוקות מארד של מוסטפא כמאל אטאטורק, עוזרו איסמט אינני ואישים נוספים ממייסדי הרפובליקה. אתאטורק מוצג באנדרטה הן כאיש צבא והן כמדינאי: בפאת האנדרטה הרחבה הפונה צפונה נראה אתאטורק לבוש במדי הצבא שלו; בפאה הנגדית, הפונה אל שדרות איסתיקלאל, נראים הוא וחבריו לבושים בבגדים אירופיים מודרניים. בין הדמויות שלצד אתאטורק נראים מיכאיל פרונזה וקלימנט וורושילוב. נוכחותם שם היא אזכור לסיוע הצבאי שהעניקה ברית המועצות בראשות ולדימיר לנין לטורקים במהלך מלחמת העצמאות שלהם. מבנה האנדרטה ניצב בחלקה הדרומי של הכיכר. הוא מוקף מתחם עגול מרוצף שערוגות דשא נשתלו בהיקפו. הקמת האנדרטה נעשתה ביוזמת אתאטורק עצמו. היא עוצבה על ידי הפסל האיטלקי פייטרו קנוניקה. האנדרטה נבנתה בתוך שנתיים וחצי בכספים שנאספו מן הציבור ונחנכה ב-8 באוגוסט 1928 עם נגינת ההמנון הלאומי בליווי שלושים אלף. מתחם האנדרטה הוא אתר לאומי חשוב, שבו נערכים טקסים ממלכתיים. מדיה וקבצים בנושא מונומנט הרפובליקה בוויקישיתוף Aygün Kalkan Aygün Kalkan, ARKEO POLIS, Taksim Cumhuriyet Anıtı: Tarihçesi ve Heykellerin Hikayesi
אלרום

האם התכוונתם ל... אל-רום – קיבוץ ברמת הגולן אולפני אלרום – חברה ישראלית להפקת כתוביות אישים: אפרים אלרום – דיפלומט ישראלי שנחטף ונרצח גדעון אלרום – איש חיל האוויר הישראלי עידן אלרום – מנהל ישראלי, מנכ"ל חברת וואלה! תקשורת
נערתו ששת

נערתו ששת (באנגלית: His Girl Friday) הוא סרט קולנוע אמריקאי מסוגת קומדיה מטורפת משנת 1940 בבימויו של הווארד הוקס. התסריט מבוסס על המחזה "העמוד הראשי" ("The Front Page") של בן הכט וצ'ארלס מקארתור משנת 1928. זאת קומדיה מסוג סקרובול עם דיאלוגים מהירים ושנונים וקצב מהיר של מצבים משתנים, בעיקר בין השחקנים הראשיים, קרי גרנט ורוזלינד ראסל. התסריט מתאר באופן קומי את העיתונאים הנמשכים למקצועם ומוכנים לעשות הכל (חוץ מרצח) כדי לזכות בסקופ טוב. המונח "Girl Friday" מכוון לאשה העוזרת בתפקידים רבים במשרד כפי שששת עזר לרובינזון קרוזו. ב-1993 הוחלט לשמר את הסרט בארכיון הסרטים הלאומי של ארצות הברית. וולטר ברנס (קרי גרנט) הוא עורך ראשי בעיתון "מורנינג פוסט". הוא היה נשוי להילדגרד ("הילדי") ג'ונסון (רוזלינד ראסל) שהייתה עיתונאית בכירה תחת ניהולו. הנישואים לא האריכו וזמן קצר לאחר גירושיהם היא מגיעה למשרד העיתון ומבשרת לוולטר כי היא מאורסת לסוכן ביטוח בשם ברוס בלדווין (ראלף בלאמי). היא רוצה כעת לחיות חיים שקטים ולהקים משפחה וכעת היא עומדת לנסוע ברכבת עם ברוס ואמו לאולבני. וולטר עדיין מאוהב בהילדי ועושה הכל כדי לחבל בקשר שלה עם ברוס. הוא יודע שעיתונאות היא עדיין בדמה ומפתה אותה לכתוב כתבה אחרונה בקשר לרוצח ארל ויליאמס המואשם ברצח שוטר ועומד להיות מוצא להורג. הילדי מגיעה לחדר העיתונאים בבניין המשטרה ובעזרת שוחד מצליחה לקבל ריאיון עם האסיר ויליאמס. בינתיים מעכב וולטר את ברוס, קונה ממנו פוליסת ביטוח שולח את עוזרו הגונב את ארנקו ומשתיל עליו את שעונו. ברוס נעצר באשמת גנבה ומשוחרר בערבות וא"חכ נעצר שוב באשמת הטרדה מינית של בחורה שנשלחה למשימה זו על ידי וולטר. בינתיים בורח ויליאמס וכל המשטרה מחפשת אחריו. הוא מגיע לחדר העיתונאים בו נמצאת הילדי לבדה וכבר יש לה סקופ רציני. היא מתחילה לתקתק כתבה ולא שמה לב לברוס המגיע לחדר ומבקש ממנה לעזוב. הוא מסיק את המסקנות ועוזב. בינתיים מגיעים לחדר וולטר ואמו של ברוס שוולטר מבקש מעוזרו לסלקה בכוח. למקום מגיעים ראש העיר והשריף. הם חייבים להוציא להורג את ויליאמס כפי שהתחייבו לבוחריהם ומסתירים את העובדה שקבלו מכתב דחייה מהמושל ושיחדו את השליח שיבוא שוב רק לאחר ההוצאה להורג. וולטר והילדי מסתירים את ויליאמס בשולחן כתיבה בחדר אך השריף מגלה אותו והם נכבלים באשמת הסתרת ויליאמס ו"חטיפת" גב' בלדווין אך לאחר שמגיע שוב השליח ומגלה את פרשת השוחד הם נאלצים לשחרר אותם. כל הפרשה היא סקופ ענק ולאחר שהילדי גומרת לתקתק במכונת הכתיבה היא מסכימה להצעתו של וולטר להתחתן שוב ולצאת לירח דבש. הפילוסוף סטנלי קאבל משייך את הסרט לתת הז'אנר הקולנועי שהוא מכנה "קומדיית הנישואים מחדש" בספרו Pursuits of Happiness: The Hollywood Comedy of Remarriage משנת 1981. מדיה וקבצים בנושא נערתו ששת בוויקישיתוף "נערתו ששת", במסד הנתונים הקולנועיים IMDb (באנגלית) "נערתו ששת", באתר נטפליקס "נערתו ששת", באתר AllMovie (באנגלית) "נערתו ששת", באתר Rotten Tomatoes (באנגלית) "נערתו ששת", באתר Box Office Mojo (באנגלית) "נערתו ששת", באתר אידיבי "נערתו ששת", תסריט הסרט באתר Scripts.com (באנגלית) "נערתו ששת", במסד הנתונים הקולנועיים KinoPoisk (ברוסית) נערתו ששת, באתר אנציקלופדיה בריטניקה (באנגלית) הסרט המלא בויקישיתוף מילון מריאם-ובסטר
ארנסט פרידריך, דוכס סקסוניה-קובורג-זאלפלד

ארנסט פרידריך, דוכס סקסוניה-קובורג-זאלפלד (בגרמנית: Ernst Friedrich Herzog von Sachsen-Coburg-Saalfeld‏; 8 במרץ 1724 – 8 בספטמבר 1800) היה דוכס סקסוניה-קובורג-זאלפלד בין השנים 1764–1800. ארנסט פרידריך נולד ב-8 במרץ 1724 בקובורג שהשתייכה לדוכסות סקסוניה-קובורג-זאלפלד, לפרנץ יוזיאס, דוכס סקסוניה-קובורג-זאלפלד, ולאנה סופיה, נסיכת שוורצבורג-רודולשטט, בתו של לודוויג פרידריך הראשון, נסיך שוורצבורג-רודולשטט. ב-16 בספטמבר 1764 מת אביו פרנץ יוזיאס, דוכס סקסוניה-קובורג-זאלפלד, וארנסט פרידריך עלה במקומו לשלטון. עם עלותו לשלטון העביר ארנסט פרידריך את בירתו לקובורג. בשנת 1773 חייב יוזף השני, קיסר האימפריה הרומית הקדושה את ארנסט פרידריך לעבוד עם ועדה לסידור חובותיו, עקב החובות הגבוהים שהיו לדוכסות. הוועדה פעלה בשטחי הדוכסות למעלה מ-30 שנים, עד לפירוק האימפריה הרומית הקדושה. ב-8 בספטמבר 1800 מת ארנסט פרידריך, ובנו פרנץ, דוכס סקסוניה-קובורג-זאלפלד עלה לשלטון במקומו. ב-23 באפריל 1749 התחתן ארנסט פרידריך עם סופיה אנטוניה, דוכסית בראונשווייג-וולפנביטל, בתו של פרדיננד אלברכט השני, דוכס בראונשווייג-וולפנביטל, ממנה נולדו לו 7 ילדים: פרנץ, דוכס סקסוניה-קובורג-זאלפלד (1750–1806) קרל וילהלם פרדיננד (1751–1757) פרדריקה יוליאנה (1752) קרולינה אולריקה אמליה (1753–1829) לודוויג קרל פרידריך (1755 – 1806) פרדיננד אוגוסט היינריך (1756–1758) פרידריך (1758) מדיה וקבצים בנושא ארנסט פרידריך, דוכס סקסוניה-קובורג-זאלפלד בוויקישיתוף האתר הרשמי של בית סקסונה-קובורג-גותה
גאוגברה

גאוגברה (באנגלית: GeoGebra) היא לומדה שמאפשרת למידת חקר, הוראת מתמטיקה ומדעים מבית הספר היסודי ועד לקורסים אקדמיים. התוכנה מאפשרת בניית המחשות ויזואליות ואינטראקטיביות בגאומטריה, אלגברה, סטטיסטיקה וחדו"א. התוכנה מופיעה גם כיישום רשת ולכן איננה מחייבת התקנה במחשב. בגאוגברה ניתן להציג נקודות, וקטורים, קטעים, קווים, מצולעים, חתכי חרוט, אי-שוויוניים וגרפים של פונקציות. את הבניות ניתן לשנות לאחר הבניה באופן דינמי. ניתן לעדכן מרכיבים של הבניה באמצעות עכבר, מגע או סרגל הקלט. ניתן להגדיר בגאוגברה משתנים עבור מספרים, וקטורים ונקודות. ניתן לחשב נגזרות ואינטגרלים ועוד מגוון של פונקציות ואופרטורים. חלקים עיקריים של גאוגברה: סביבה אינטראקטיבית גאומטרית גיליון אלקטרוני מערכת אלגברת מחשב -(CAS) כלים עבור סטטיסטיקה וחדו"א כתיבת תסריטים המחשות דינמיות ואינטראקטיביות שנבנו באמצעות גאוגברה, ניתן להעלות לספריית החומרים של גאוגברה ברשת. הספרייה מכילה (אפריל 2016) יותר ממיליון משאבים, שנבנו על ידי משתמשים, מתוכם יותר מ-400,000 פתוחים לציבור לחיפוש, הצגה והורדה. Mathematica מדיה וקבצים בנושא גאוגברה בוויקישיתוף אתר האינטרנט הרשמי של גאוגברה גאוגברה, ברשת החברתית פייסבוק גאוגברה, ברשת החברתית אקס (טוויטר) גאוגברה, ברשת החברתית אינסטגרם גאוגברה, סרטונים בערוץ היוטיוב מדריך רשמי בעברית ספריית החומרים הרשמית מאגר יישומים דינאמיים בגאוגברה של המרכז הארצי למורים למתמטיקה בחינוך העל יסודי דף הדרכה לתוכנת Geogebra של המרכז הארצי למורי הפיזיקה קורס מאתר קמפוס IL
סוזן

סוזן או סוזאן (איותים נפוצים באנגלית: Suzanne או Susan) הוא שם פרטי נשי, שמקורו בשם העיר הפרסית שושן. האם התכוונתם ל... Suzanne – שיר של המוזיקאי לאונרד כהן "סוזן" - מודל תלת-ממדי של שימפנזה שנוצר בתוכנת העיצוב "בלנדר" ומשמש כמודל לבדיקות ז'קלין סוזן (Susann) - סופרת, מחזאית ושחקנית יהודיה-אמריקאית אישים ששמם הפרטי הוא סוזן אישים ששמם הפרטי הוא סוזאן אישים ששמם הפרטי הוא סוזי סוזאנה
סוזנה

סוזנה או סוזאנה הוא שם פרטי נשי שמקורו בשם העברי שושנה. האם התכוונתם ל... העסק הביש (נקרא גם "מבצע סוזנה") - פעולת טרור במסווה שבוצעה במצרים על ידי ישראל בשנות ה-50 של המאה ה-20 דוד סוזנה – אמן ופסל ישראלי "סוזנה" - שמה המקורי של אוניית המעפילים "שבתאי לוז'ינסקי" אישים ששמם הפרטי הוא סוזנה אישים ששמם הפרטי הוא סוזאנה אישים ששמם הפרטי הוא סוסנה שושנה (פירושונים) סוזן
פיוראנו (מסלול מרוצים)

מסלול המרוצים פיוראנו הוא מסלול מרוצים הנמצא בבעלות חברת פרארי ומשמש לפיתוח ובחינה של דגמי החברה. המרוץ נמצא בעיירה פיוראנו, בסמוך למראנלו. המסלול נבנה בשנת 1972. אורכו המקורי עמד על 3,000 מטרים ורוחבו 8.4 מטרים. בשנת 1992 נוספה למסלול פניית שיקיין (Chicane), שהאריכה את המסלול ב-21 מטרים. בשנת 1996 עבר המסלול שיפוץ מקיף. מהירות הנסיעה הממוצעת של רכבי פורמולה 1 עומדת על 160 קמ"ש והמהירות הגבוהה ביותר שהושגה היא 290 קמ"ש. כמסלול המשמש לבחינה של רכבים הוא מתאפיין במגוון רחב של פניות החל מפנייה בקוטר 370 מטרים וכלה בפנייה בקוטר 13.71 מטרים. מגוון הפניות מאפשר לחברה לדמות את הפניות הקיימות במסלולי המרוץ השונים. המסלול מאובזר בסנסורים המאפשרים מדידה טלמטרית ומכשור לבחינת צמיגים (Skidpad). בשנת 2001 הותקנה מערכת השקיה, המבוססת על שמונה בורות מים בהם נאספים מי גשמים. המערכת מאפשרת לבוחנים לדמות נהיגה בתנאי מסלול רטוב. לקוחות החברה יכולים לבחון דגמים חדשים על גבי המסלול. דגם הפרארי 599 GTB פיוראנו נקרא על שם המסלול. לצד המסלול נמצא ביתו של אנצו פרארי, בית בו התגורר מיום פתיחת המסלול ועד למותו בשנת 1988. השיאים מעודכנים לתאריך 17 בנובמבר 2016 מדיה וקבצים בנושא פיוראנו בוויקישיתוף אתר האינטרנט הרשמי של פיוראנו זמני ההקפות המהירים ביותר
ראש ממשלת קטר

ראש ממשלת קטר (בערבית: رئیس الوزراء القطري) הוא הפוליטיקאי השני בחשיבותו בקטר, אחרי האמיר של קטר. ח'ליפה בן חמד אאל תאני, שהיה גם האמיר של קטאר מההפיכה הקטארית ב-22 בפברואר 1972, היה ראש הממשלה הראשון ב-29 במאי 1970. הוא כיהן כראש ממשלה עד ההפיכה הבאה ב-27 ביוני 1995, אז הודח על ידי בנו חמד בן ח'ליפה אאל ת'אני . ב-28 בינואר 2020, ח'אלד בן ח'ליפה בן עבד אל-עזיז אאל ת'אני הפך לראש הממשלה, כאשר עבדאללה בן נאסר בן ח'ליפה אאל ת'אני התפטר. לאחר התפטרותו של ח'אלד במרץ 2023, מוחמד בן עבד א-רחמן בן ג'אסם אאל ת'אני מונה לראש הממשלה השביעי והוא מכהן כיום. אמיר קטר פוליטיקה של קטר "The Qatari Emir accepts the resignation of the Prime Minister and appoints successor". Up News Info. נבדק ב-28 בינואר 2020. {{cite web}}: (עזרה)